Huis in stil deel van Faerie Glen | Netwerk24
Hierdie groot huis is in ’n stil hoekie van Faerie Glen geleë. Die huis het ’n ingangsportaal wat na die eet- en leefareas lei.
Hierdie huis in Faerie Glen is groot genoeg vir ’n uitgebreide gesin.
Die kombuis het granietwerkoppervlakke en ’n aparte opwas­area vir toebehore.
Af met die gang is daar drie slaapkamers. Die hoofslaapkamer is en suite en die tweede en derde slaapkamers deel ’n badkamer (die toilet is apart).
Bo die motorhuis is ’n groot vermaakarea wat ook gebruik kan word as kantoorruimte as jy dalk van die huis af werk.
Die gasteslaapkamer is ook op dié vlak.
Verder is daar ’n onderdakstoep met ingeboude braaiarea aan die agterkant van die huis naby die groot swembad. Die tuin is absoluut pragtig en maklik om in stand te hou. Daar is baie clivias en aalwyne wat kleur sal bring in die koue wintermaande.
Boonop is daar ook ’n woonstel op die eiendom met sy eie hek, voordeur, sitkamer, kombuis, slaapkamer en badkamer. Daar is ’n bestaande huurder in die woonstel, wat vir R5 500 per maand verhuur word. Daar is ook aparte kwartiere vir ’n huishulp.
Die huis het veselinternet wat reeds geïnstalleer is.
Kontak die agente om ’n private besigtiging te reël.
Die tuin is netjies en goed onderhou.
Die groot swembad.
Die binnekant spog met interessante teksture.
Meer oor: Faerie Glen | Eiendomme | Huisgids